लंदनः इंग्लैंड के खिलाफ 1-3 से श्रृंखला गंवाने के बावजूद भारतीय टीम के कोच रवि शास्त्री अभी भी विराट कोहली की सेना को विदेशी दौरों पर सर्वश्रेष्ठ प्रदर्शन करने वाली भारतीय टीम मानते हैं. रवि शास्त्री ने सीरीज में हार के बाद टीम का बचाव करते हुए कहा कि इस टीम ने वह मुकाम हासिल कर लिया है जो इससे पहले 15-20 सालों में किसी भी भारतीय टीम ने हासिल नहीं किया. पिछले 3 साल में भारतीय टीम ने विदेशों में 9 टेस्ट मैच और 3 सीरीज जीते हैं जो कि एक रिकॉर्ड है.